Efterlønsbidrag Når du betaler efterlønsbidrag, er du med i en ordning, hvor du kan opnå en række fordele. Du kan læse mere om, hvad du betaler efterlønsbidrag til i punkterne nedenfor. Udbetaling af efterløn Hvis du ønsker at forlade arbejdsmarkedet, før du når folkepensionsalderen, er det muligt at overgå til efterløn. Der gælder forskellige regler for, hvornår du kan gå på efterløn, hvor meget du kan få udbetalt, og hvor længe du kan få efterløn. Det kommer an på flere ting, blandt andet hvornår du er født, og hvor stor din pensionsopsparing er. Læs mere om efterlønsordningen her. Skattefri præmie Hvis du har fået et efterlønsbevis, når din efterlønsalder og du fortsat arbejder i stedet for at gå på efterløn, optjener du skattefri præmier. For hver 481 timer du arbejder, optjener du 1 præmieportion. Du kan maksimalt optjene 12 præmieportioner. Læs mere om efterlønsbevis her og skattefri præmie her. Seniorjob Når du betaler efterlønsbidrag og er med i efterlønsordningen, kan du få ret til et seniorjob hos kommunen på almindelige løn- og ansættelsesvilkår frem til, du når din pensionsalder. For at få ret til et seniorjob skal du være ledig og have mistet dagpengeretten mindre end 5 år, før du når efterlønsalderen. Læs mere om seniorjob her.